ddrg/super_eurlex huggingface dataset:
Úradný vestník L 163 , 20/06/2001 S. 0010 - 0010



Nariadenie Komisie (ES) č. 1202/2001 z 19. júna 2001, ktorým sa mení a dopĺňa nariadenie (ES) č. 174/1999 stanovujúce osobitné podrobné pravidlá pre uplatňovanie nariadenia Rady (EHS) č. 804/68 s ohľadom na vývozné povolenia a vývozné náhrady v prípade mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1670/2000 [2], najmä na jeho články 30 (1) a 31 (3), keďže: (1) Článok 20a nariadenia Komisie (ES) č. 174/1999 [3], naposledy zmeneného a doplneného nariadením (ES) č. 806/2001 [4], stanovuje ustanovenia uplatniteľné pri spravovaní kvóty na vývoz sušeného mlieka do Dominikánskej republiky v rámci Memoranda o porozumení uzatvoreného medzi Európskym spoločenstvom a Dominikánskou republikou a schválenom rozhodnutím Rady 98/486/ES [5]. Rozsah ustanovenia o dobe platnosti vývozných povolení vydaných v rámci tejto kvóty by sa mal objasniť. (2) Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Článok 20a (13) nariadenia (ES) č. 174/1999 sa nahrádza nasledovným textom: "13. Bez toho, aby bol dotknutý článok 6, vývozné povolenia platia od skutočného dňa ich vydania v zmysle článku 23 (2) nariadenia (ES) č. 1291/2000 až do 30. júna kvótového roka, na ktorý bola žiadosť o povolenie podaná." Článok 2 Toto nariadenie nadobúda účinnosť tretí deň po dni jeho uverejnenia v Úradnom vestníku Európskych spoločenstiev. Vzťahuje sa na povolenia vydané od 1. júna 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. júna 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 193, 29.7.2000, s. 10. [3] Ú. v. ES L 20, 27.1.1999, s. 8. [4] Ú. v. ES L 118, 27.4.2001, s. 4. [5] Ú. v. ES L 218, 6.8.1998, s. 45. --------------------------------------------------
Úradný vestník L 177 , 30/06/2001 S. 0056 - 0056



Nariadenie Komisie (ES) č. 1324/2001 z 29. júna 2001, ktorým sa mení a dopĺňa nariadenie (EHS) č. 1617/93, pokiaľ ide o konzultácie o osobných tarifách a prideľovanie prevádzkových intervalov na letiskách KOMISIA EURÓPSYKCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3976/87 zo 14. decembra 1987 o uplatňovaní článku 85 ods. 3 zmluvy na určité kategórie dohôd a zosúladených postupov v odvetví leteckej dopravy [1], naposledy zmenené a doplnené aktom o pristúpení Rakúska, Fínska a Švédska a najmä na jeho článok 2, po uverejnení návrhu nariadenia [2], po porade s Poradným výborom pre dohody a dominantné postavenie v leteckej doprave, keďže: (1) Nariadením Komisie (EHS) č. 1617/93 [3], naposledy zmeneným a doplneným nariadením (EHS) č. 1083/1999 [4], udelila Komisia skupinové výnimky, ktoré sa okrem iného týkajú konzultácií o tarifách za prepravu cestujúcich a batožiny v pravidelnej leteckej doprave, prideľovania prevádzkových intervalov na letiskách a plánovania letových poriadkov na letiskách. Toto nariadenie sa uplatňuje do 30. júna 2001. (2) Komisia iniciovala konzultácie o tom, či skupinové výnimky týkajúce sa konzultácií o osobných tarifách by sa mali zachovať vo svojej súčasnej forme; uvedené konzultácie sa ukončia do konca roku 2001. Po týchto konzultáciách Komisia môže vypracovať návrhy na nové skupinové výnimky alebo môže iniciovať individuálny postup. Súčasné skupinové výnimky pre konzultácie o osobných tarifách by sa mali z toho dôvodu predĺžiť o jeden rok. (3) Dôvody z roku 1993 na získanie skupinových výnimiek pre dohody a zosúladené postupy týkajúce sa prideľovania prevádzkových intervalov na letiskách, plánovania letových poriadkov na letiskách medzi letiskami v rámci spoločenstva, zostávajú plne platné aj v súčasnosti. Je preto potrebné predĺžiť platnosť uvedených skupinových výnimiek. Aby bolo možné prispôsobiť tieto skupinové výnimky predpokladaným zmenám nariadenia Rady (EHS) č. 95/93 z 18. januára o spoločných pravidlách prideľovania prevádzkových intervalov na letiskách spoločenstva [5], toto predĺženie by sa malo udeliť na tri roky. (4) Nariadenie (EHS) č. 1617/93 by sa malo podľa toho zmeniť a doplniť, PRIJALA TOTO NARIADENIE: Článok 1 V článku 7 nariadenia (EHS) č. 1617/93 sa druhý odsek nahrádza takto: "Nariadenie sa bude uplatňovať do 30. júna 2002, pokiaľ ide o výnimky týkajúce sa konzultácií o tarifách za prepravu cestujúcich a ich batožiny a do 30. júna 2004, pokiaľ ide o výnimky týkajúce sa prideľovania prevádzkových intervalov a plánovania letových poriadkov na letiskách." Článok 2 Toto nariadenie nadobúda účinnosť 1. júla 2001. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 29. júna 2001 Za Komisiu Mario Monti člen Komisie [1] Ú. v. ES L 374, 31.12.1987, s. 9. [2] Ú. v. ES C 107, 7.4.2001, s. 4. [3] Ú. v. ES L 155, 26.6.1993, s. 18. [4] Ú. v. ES L 131, 27.5.1999, s. 27. [5] Ú. v. ES L 14, 22.1.1993, s. 1. --------------------------------------------------
Úradný vestník L 183 , 06/07/2001 S. 0018 - 0018



Nariadenie Komisie (ES) č. 1370/2001 z 5. júla 2001, ktorým sa mení a dopĺňa nariadenie (ES) č. 174/1999 stanovujúce podrobné pravidlá pre uplatňovanie nariadenia Rady (EHS) č. 804/68 s ohľadom na vývozné licencie a vývozné náhrady v prípade mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1255/1999 z 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1670/2000 [2], najmä na jeho článok 26 (3), Keďže: (1) Nariadenie Komisie (ES) č. 174/1999 [3], naposledy zmenené a doplnené nariadením (ES) č. 1202/2001 [4], ustanovuje podrobné pravidlá pre uplatňovanie nariadenia Rady (EHS) č. 804/68 [5] čo sa týka vývozných licencií a vývozných náhrad v prípade mlieka a mliečnych výrobkov. S cieľom zabezpečiť riadne vykonávanie schémy pre vyplácanie náhrad a zmenšiť riziko špekulatívneho uplatňovania a porúch tejto schémy, čo sa týka určitých mliečnych výrobkov, mala by sa zvýšiť výška kaucie stanovenej v tom nariadení. (2) Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky. PRIJALA TOTO NARIADENIE: Článok 1 Nariadenie (ES) č. 174/1999, článok 9, sa týmto mení a dopĺňa takto: "Článok 9 Výška kaucie uvedená v článku 15 (2) nariadenia Komisie (ES) č. 1291/2000 [6] je rovná percentuálnej hodnote náhrady stanovenej pre každý kód výrobku a platnej v deň podania vývoznej licencie a to takto: a) 5 % pre výrobky spadajúce pod kód CN 0405; b) 30 % pre výrobky spadajúce pod kód CN 040210; c) 30 % pre výrobky spadajúce pod kód CN 0406; d) 20 % pre ostatné výrobky. Výška kaucie však nesmie byť nižšia ako 6 eur na 100 kilogramov. Výška náhrady uvedená v prvom odseku sa vypočíta pre celkové množstvo príslušného výrobku, okrem mliečnych výrobkov s obsahom pridaného cukru. Výška náhrady uvedená v prvom odseku pre mliečne výrobky s obsahom pridaného cukru musí byť rovná celkovému množstvu príslušného celého výrobku vynásobenému sadzbou náhrady platnej pre kilogram mliečneho výrobku." Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. júla 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 193, 29.7.2000, s. 10. [3] Ú. v. ES L 20, 27.1.1999, s. 8. [4] Ú. v. ES L 163, 20.6.2001, s. 10. [5] Ú. v. ES L 148, 28.6.1968, s. 13. [6] Ú. v. ES L 152, 24.6.2000, s. 1. --------------------------------------------------
Úradný vestník L 194 , 18/07/2001 S. 0001 - 0001



Nariadenie Rady (ES) č. 1456/2001 zo 1. júla 2001, ktorým sa mení a dopĺňa nariadenie (ES) č. 2549/2000 ustanovujúce ďalšie technické opatrenia pre obnovu násady tresky v Írskom mori (ICES divízia VIIa) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže: (1) Podmienky ustanovené v nariadení (ES) č. 2549/2000 [4] majú zabezpečiť, aby selektivita rybárskeho náradia, používaného v Írskom mori, obmedzila množstvo ulovených mláďat tresky. (2) Článok 2 ods. 1 a 2 ustanovuje, že je zakázané používať vlečné siete pre rybolov pri morskom dne, okrem sietí s rozporným brvnom, obsahujúcich "cod/end" a/alebo predlžovaciu sieť, vyrobenú úplne alebo čiastočne zo sieťoviny s väčším počtom šnúr, a všetky vlečné siete pre rybolov pri morskom dne, okrem sietí s rozporným brvnom obsahujúcich cod-end a/alebo predlžovaciu sieť, pričom hrúbka šnúry presahuje 6 mm. (3) Posledné vedecké informácie však potvrdzujú názor rybárov, že cod-end a/alebo predlžovacia sieť vyrobená z dvojitej šnúry s hrúbkou najviac 4 mm je technicky rovnocenná s cod-end a/alebo predlžovacou sieťou, tak ako sú v súčasnosti definované. (4) Zo strany niektorých rybárov existuje požiadavka na používanie "cod-ends" s dvojitými šnúrami. (5) Článok 3 existujúceho nariadenia uvádza podmienky, ktoré platili len počas roka 2000, a preto ho treba nahradiť ustanoveniami, ktoré uvádzajú požadovanú zmenu. (6) Preto je potrebné zmeniť a doplniť nariadenie (ES) č. 2549/2000, PRIJALA TOTO NARIADENIE: Článok 1 Článok 3 nariadenia (ES) č. 2549/2000 sa nahrádza takto: "Článok 3 Napriek podmienkam, určeným v článku 2 ods. 1 a 2, pri rybolove pomocou vlečného náradia v Írskom mori bude povolené používanie "cod-end" a/alebo predlžovacej siete, zhotovenej zo sieťoviny s dvoma šnúrami, pričom hrúbka žiadnej jeho šnúry nepresahuje 4 mm." Článok 2 Toto nariadenie nadobúda účinnosť deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. júla 2001 Za Radu predseda L. Michel [1] Ú. v. ES C 180 E, 26.6.2001, s. 311. [2] Stanovisko vydané 5.7.2001 (zatiaľ neuverejnené v úuradnom vestníku). [3] Stanovisko vydané 30.5.2001 (zatiaľ neuverejnené v úradnom vestníku). [4] Ú. v. ES L 292, 21.11.2000, s. 5. --------------------------------------------------
Official Journal L 197 , 21/07/2001 P. 0003 - 0003



NARIADENIE KOMISIE (ES) č. 1496/2001 z 20. júla 2001, ktoré mení a dopĺňa nariadenie (ES) č. 1209/2001 a stanovuje výnimku z nariadenia (ES) č. 562/2000 ustanovujúceho podrobné pravidlá uplatňovania nariadenia Rady (ES) č. 1254/1999 o nákupe hovädzieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu hovädzieho a teľacieho mäsa1, najmä na jeho článok 47 ods. 8, keďže: 1. Za účelom zvládnuť mimoriadnu situáciu na trhu vyplývajúcu z nedávnej udalosti spájanej s bovinnou spongiformnou encefalopatiou (BSE) zavádza nariadenie Komisie (ES) č. 1209/20012 rad odchýlok k nariadeniu Komisie (ES) č. 562/20003. Následná epidémia krívačky a slintačky (FMD) spôsobila ďalšie nevyhnutné zmeny a doplnky. 2. Je vhodné zaviesť možnosť nakupovania jatočne opracovaných tiel vážiacich viac ako je maximálna stanovená hmotnosť v takom prípade, pokiaľ sa obmedzuje nákupná cena do výšky maximálnej stanovenej hmotnosti. So zreteľom na štvrťročné nákupy by malo toto obmedzenie platiť pri limitovanej nákupnej cene do výšky 40 % maximálnej stanovenej hmotnosti jatočne opracovaných tiel. 3. Nariadenie (ES) č. 1209/2001 by malo byť zmenené a doplnené. 4. Vzhľadom na vývoj udalostí toto nariadenie musí ihneď nadobudnúť účinnosť. 5. Opatrenia stanovené týmto nariadením sú v súlade s názorom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Článok 1 ods. 3 nariadenia (ES) č. 1209/2001 sa nahrádza takto: "3. Napriek článku 4 ods. 2 písm. g) nariadenia (ES) č. 562/2000 je pre tretí štvrťrok roku 2001 stanovená maximálna povolená hmotnosť jatočne opracovaných tiel 390 kg; avšak jatočne opracované telá vážiace viac ako 390 kg môžu byť privedené k výkupu, no v takom prípade nákupná cena nepresiahne cenu maximálnej stanovenej hmotnosti alebo, v prípade štvrťrokov, nákupná cena nepresiahne cenu za 40 % maximálnej stanovenej hmotnosti." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. júla 2001 Za Komisiu Franz FISCHLER člen Komisie 1 Ú. v. ES L 160, 26.6.1999, s. 21. 2 Ú. v. ES L 165, 22.6.2001, s. 15. 3 Ú. v. ES L 68, 16.3.2000, s. 22.
Úradný vestník L 202 , 27/07/2001 S. 0006 - 0007



Nariadenie Komisie (ES) č. 1526/2001 z 26. júla 2001, ktorým sa mení a dopĺňa nariadenie (EHS) č. 388/92 o podrobných pravidlách na uplatňovanie zvláštnych dojednaní na zásobovanie francúzskych zámorských departementov výrobkami z obilnín a o zriadení predbežného odhadu dodávok KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3763/91 zo 16. decembra 1991, ktorým sa uvádzajú zvláštne opatrenia, pokiaľ ide o určité poľnohospodárske výrobky v prospech francúzskych zámorských departementov [1], naposledy zmenené a doplnené nariadením (ES) č. 1448/2001 [2], a najmä na jeho článok 2 ods. 6, keďže: (1) Množstvo výrobkov oprávnených na zvláštne dojednania o dodávkach sa určuje na základe pravidelných predbežných odhadov, ktoré sa môžu upravovať podľa nevyhnutných požiadaviek trhu pri zohľadnení miestnej produkcie a tradičného toku obchodu. (2) Podľa článku 2 nariadenia (EHS) č. 3763/91 bol zriadený predbežný odhad dodávok výrobkov z obilnín pre francúzske zámorské departementy za rok 2001 nariadením Komisie (EHS) č. 388/92 [3], naposledyzmeneného a doplneného nariadením (ES) č. 110/2001 [4]. S cieľom splniť potreby tejto oblasti sa tento predbežný odhad dodávok musí zmeniť a doplniť. Následne by sa malo zmeniť a doplniť nariadenie (EHS) č. 338/92. (3) Opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Príloha k nariadeniu (EHS) č. 388/92 sa týmto nahrádza prílohou k tomuto nariadeniu. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. januára 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. júla 2001 Za Komisiu Franz Fischler člen Komisie [1] Ú. v. ES L 356, 24.12,1991, s. 1. [2] Ú. v. ES L 198, 21.7.2001, s. 3. [3] Ú. v. ES L 43, 19.2.1992, s. 16. [4] Ú. v. ES L 19, 20.1.2001, s. 9. -------------------------------------------------- PRÍLOHA " ZAŁĄCZNIK Bilans dostaw zbóż dla francuskich departamentów zamorskich (2001 r.) (w tonach) | Zboża pochodzące z państw trzecich (AKP/kraje rozwijające się) lub WE | Pszenica | Pszenica durum | Jęczmień | Kukurydza | Kasza i mączka z pszenicy durum | Słód | Owies | Gwadelupa | 53000 | — | 500 | 24000 | — | — | — | Martynika | 14000 | — | 600 | 30000 | 600 | 420 | 250 | Gujana Francuska | 150 | — | 200 | 1500 | — | — | — | Reunion | 35000 | — | 8000 | 132500 | — | 3500 | — | Ogółem | 102150 | — | 9300 | 188000 | 600 | 3920 | 250 | Ogółem | 304220 | " --------------------------------------------------
Úradný vestník L 201 , 26/07/2001 S. 0008 - 0009



Nariadenie Rady (EHS) č. 1514/2001 z 23. júla 2001, ktorým sa mení a dopĺňa nariadenie (EHS) č. 1696/71 o spoločnej organizácii trhu s chmeľom RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä jej články 36 a 37, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže: (1) Článok 12 (5) nariadenia Rady (EHS) č. 1696/71 [4] ustanovuje, že čiastka pomoci pre chmeľ pestovaný v spoločenstve sa stanoví na obdobie piatich rokov od zberu v roku 1996 po zber v roku 2000. (2) Ako je ustanovené v článku 18 nariadenia (EHS) č. 1696/71, Komisia predložila Rade správu o rozvoji sektoru chmeľu v Európskom spoločenstve. Zo správy vyplýva, že produkcia sa postupne prispôsobuje požiadavkám dopytu z hľadiska množstva, prostredníctvom znižovania plôch a vyprodukovaného množstva, ako aj z hľadiska kvality, prostredníctvom zmeny odrody, najmä so zameraním sa na odrody najviac žiadané v pivovarskom priemysle. (3) Čiastka pomoci poskytovanej v súčasnosti by mala zostať nezmenená tri roky a mala by sa vypracovať správa, ktorá zahrnie toto nové obdobie. (4) Opatrenia nevyhnutné na uplatňovanie nariadenia (EHS) č. 1696/71 by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy uplatňovania vykonávacích právomocí delegovaných na Komisiu [5], PRIJALA TOTO NARIADENIE: Článok 1 Nariadenie (EHS) č. 1696/71 sa mení a dopĺňa takto: 1. Článok 12 (5) a) sa nahrádza takto: "a) Pomoc na hektár je rovnaká pre všetky skupiny odrôd. Od zberu roku 1996 v období ôsmich rokov bude čiastka pomoci 480 eur/ha."; 2. článok 12 (5) d) sa nahrádza takto: "d) Zadržaná pomoc sa môže akumulovať maximálne počas troch rokov; na konci tohto obdobia bude musieť byť celá zadržaná pomoc vyčerpaná."; 3. v druhom odseku článku 18 sa "1. september 2000" nahrádza dátumom "31. december 2003"; 4. článok 19 sa vypúšťa; 5. článok 20 sa nahrádza takto: "Článok 20 1. Komisii pomáha "Riadiaci výbor pre chmeľ" (ďalej len "výbor"). 2. Tam, kde je odkaz na tento článok, sa budú sa uplatňovať články 4 a 7 rozhodnutia 1999/468/ES. Obdobie ustanovené v článku 4 (3) rozhodnutia 1999/468/ES sa stanoví na jeden mesiac. 3. Komisia prijme rokovací poriadok." Článok 2 Toto nariadenie nadobúda účinnosť tretí deň po jeho uverejnení v Úradnom vestníkuEurópskych spoločenstiev. Bude sa uplatňovať od 1. januára 2001. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 23. júla 2001 Za Radu predseda A. Neyts-Uyttebroeck [1] Ú. v. ES C 96 ES, 27.3.2001, s. 345. [2] Stanovisko dodané 13. júna 2001, ešte neuverejnené v úradnom vestníku. [3] Stanovisko dodané 25. apríla 2001, ešte neuverejnené v úradnom vestníku. [4] Ú. v. ES L 175, 4.8.1971, s. 1. Nariadenie naposledy zmenené a doplnené nariadením (ES) č. 191/2000 (Ú. v. ES L 23, 28.1.2000, s. 4). [5] Ú. v. ES L 184, 17.7.1999, s. 23. --------------------------------------------------
Úradný vestník L 208 , 01/08/2001 S. 0015 - 0015



Nariadenie Komisie (ES) č. 1565/2001 z 31. júla 2001, ktorým sa mení a dopĺňa nariadenie (EHS) č. 2191/81 o prideľovaní pomoci na nákup masla neziskovými inštitúciami a organizáciami KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1670/2000 [2], najmä na článok 15, keďže: (1) Nariadenie Komisie (EHS) č. 2191/81 [3], naposledy zmenené a doplnené nariadením (ES) č. 1207/98 [4], stanovuje prideľovanie pomoci na nákup masla neziskovými inštitúciami a organizáciami. V súvislosti so súčasnou situáciou na trhu s maslom a úrovňou predaja podľa nariadenia sa čiastka pomoci musí znížiť. (2) Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prvom pododseku článku 2 (1) nariadenia (EHS) č. 2191/81 sa čiastka "105 ECU" nahrádza "100 eúr". Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo aplikovateľné vo všetkých členských štátoch. V Bruseli 31. júla 2001 Za Komisiu Frederik Bolkestein člen Komisie [1] Ú. v. ES L 160, 26.6.1999, s. 48. [2] Ú. v. ES L 193, 29.7.2000, s. 10. [3] Ú. v. ES L 213, 1.8.1981, s. 20. [4] Ú. v. ES L 166, 11.6.1998, s. 37. --------------------------------------------------
Úradný vestník L 209 , 02/08/2001 S. 0012 - 0012



Nariadenie Komisie (ES) č. 1577/2001 z 1. augusta 2001, ktoré mení a dopĺňa nariadenie (ES) č. 296/96 o údajoch zasielaných členskými štátmi a o mesačnom zúčtovaní výdavkov poskytnutých Záručnou sekciou Európskeho poľnohospodárskeho usmerňovacieho a záručného fondu (EPUZF) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky [1], najmä na jeho článok 7 ods. 5, keďže: (1) Článok 14 nariadenia Rady (ES) č. 2040/2000 z 26. septembra 2000 o rozpočtovej disciplíne [2] stanovuje, že Komisia môže znížiť alebo pozastaviť mesačné zálohy členským štátom zo Záručnej sekcie EPUZF. S cieľom dodržať časový harmonogram stanovený v tomto článku a usmerniť manažment článok 4 nariadenia Komisie (ES) č. 296/96 zo 16. februára 1996 o údajoch, ktoré sú členské štáty povinné zasielať, a o mesačnom zúčtovaní výdavkov financovaných v rámci Záručnej sekcie Európskeho poľnohospodárskeho usmerňovacieho a záručného fondu (EPUZF) [3], naposledy zmeneného a doplneného nariadením (ES) č. 1017/2001 [4], by sa mal zmeniť a doplniť. (2) Súčasný systém likvidácie účtov stanovuje, že ročné výkazy je potrebné predložiť najneskôr do 10. februára roka, ktorý nasleduje po skončení finančného roku. Vo vzťahu k verejnému uchovávaniu účtov tieto výkazy zdvojujú tie, ktoré treba posielať do 20. decembra v súlade s posledným pododsekom článku 5 ods. 2 nariadenia (ES) č. 296/96. Dôsledkom toho už druhé dokumenty netreba predkladať. (3) Opatrenia ustanovené v nariadení sú v súlade so stanoviskom výboru fondu, PRIJALA TOTO NARIADENIE: Článok 1 Nariadenie (ES) č. 296/96 sa týmto mení a dopĺňa takto: 1. V článku 4 ods. 1 a 2 a ods. 4 "článok 13 rozhodnutia 94/729/ES" sa nahrádza "článkom 14 nariadenia (ES) č. 2040/2000". 2. Článok 4 ods. 3 sa nahrádza takto: "3. Kontroly plnenia záverečných termínov na účely výplaty záloh s účtovaním výdavkov sa v každom finančnom roku vykonávajú dvakrát: - výdavkov uskutočnených do 31. marca, - výdavkov uskutočnených do 31. júla. Akékoľvek prekročenie záverečných termínov v auguste, septembri a októbri sa zohľadní v rozhodnutí o likvidácii účtov, s výnimkou, ak sa oznámia pred konečným rozhodnutím finančného roku vo vzťahu k zálohám." 3. V poslednom pododseku článku 5 ods. 2 sa vypúšťa "a pre 20. december". Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 1. augusta 2001 Za Komisiu Frederik Bolkestein člen Komisie [1] Ú. v. ES L 160, 26.6.1999, s. 103. [2] Ú. v. ES L 244, 29.9.2000, s. 27. [3] Ú. v. ES L 39, 17.2.1996, s. 5. [4] Ú. v. ES L 140, 24.5.2001, s. 44. --------------------------------------------------